RAPPORT MILL-KUMMISSJONI RAPPORT INTERIM DWAR IL-FAŻI PILOTA TAL-INIZJATTIVA TAL-EWROPA 2020 TAL-BONDS TAL-PROĠETTI /* COM/2013/0929 final */





RAPPORT INTERIM DWAR IL-FAŻI PILOTA TAL-INIZJATTIVA TAL-EWROPA 2020 TAL-BONDS TAL-PROĠETTI 1. SFOND Dan ir-rapport interim (minn hawn’ il quddiem “ir-rapport”) lill-Parlament Ewropew u lill-Kunsill huwa meħtieġ bir-Regolament (UE) Nru 670/2012 biex jiġi evalwat il-progress tal-fażi pilota tal-Inizjattiva tal-Ewropa 2020 tal-Bonds tal-Proġetti (IBP). L-IBP hu strument ta’ kondiviżjoni tar-riskju maħluq mill-Kummissjoni Ewropea (KE) u l-Bank Ewropew għall-Investiment (BEI). Il-mira hi li kumpaniji ta' proġetti jkunu jistgħu joħorġu bonds tal-proġetti li huma attraenti għal investituri tas-suq kapitali tad-dejn fis-setturi ta’ netwerks trans-Ewropej tat-trasport (TEN-T) u l-enerġija (TEN-E) kif ukoll netwerks tat-telekomunikazzjoni u broadband. Minħabba ż-żmien sinifikanti meħtieġ biex jitnieda strument innovattiv ta’ tali skala u jiġu ppreparati, akkwistati u magħluqa proġetti ġodda ta’ infrastruttura, l-IBP pilota ġiet stabbilita b'baġit tal-UE ta’ EUR 230 miljun[1] biex tippermetti lill-partijiet interessati biex jiffamiljarizzaw ruħhom mal-istrument il-ġdid fuq il-bażi ta’ tranżazzjonijiet konkreti matul il-perjodu inizjali ta’ fażi pilota. Fil-fażi pilota[2], li bdiet fis-7 ta’ Novembru 2012, il-proġetti jistgħu jiġu approvati mill-BEI sal-31 ta’ Diċembru 2014 u għandhom jaslu għall-għeluq finanzjarju sal-31 ta’ Diċembru 2016. Il-firxa sħiħa hija prevista fi ħdan il-Faċilità Nikkollegaw l-Ewropa (CEF - Connecting Europe Facility) li tifforma parti mill-Qafas Finanzjarju pluriennali 2014-2020 (MFF - Multi-annual Financial Framework). Dan ir-rapport, li tħejja f’kooperazzjoni mal-BEI, jkopri l-ewwel perjodu ta’ 12-il xahar minn Novembru 2012 sa Novembru 2013 u juri l-progress li sar dwar l-approvazzjoni tal-proġett u l-finanzjament tiegħu. Ir-rapport janalizza l-lezzjonijiet meħuda matul il-fażi pilota u jenfasizza s-sinerġiji possibbli u l-ekonomiji ta' skala li jistgħu jiġu miksuba fil-qafas tas-CEF. Ir-rwol tas-CEF jista’ jiġi massimizzat billi jinħolqu sinerġiji permezz tal-kombinazzjoni ta’ għotjiet u strumenti finanzjarji, bħall-IBP, il-Garanzija tas-Self għat-TEN-Trasport (LGTT - Loan Guarantee for TEN-Transport) u azzjonijiet ta’ appoġġ għall-programm. Ir-rapport hu appoġġat mill-abbozz ta’ riżultati ta’ valutazzjoni indipendenti esterna, li għandha l-għan li tevalwa l-kisbiet tal-IPB f’relazzjoni mal-objettivi ta’ politika u finanzjamenti mis-suq kapitali f’kuntest usa’ u li se titlesta fil-Q1 2014. Il-fażi pilota hija wkoll suġġetta għal valutazzjoni indipendenti fl-2015, li se tipprovdi stampa aktar sħiħa dwar l-effikaċja u l-effiċjenza tal-użu tal-fondi tal-UE. 2. IL-KUNTEST TAL-POLITIKA L-importanza ta’ investiment infrastrutturali għall-potenzjal ta' tkabbir fil-ġejjieni u l-ħolqien tal-impjiegi tibqa’ mingħajr kompetizzjoni. Proġetti ta' infrastruttura ekonomikament u finanzjarjament vijabbli jistgħu jkollhom effett kontroċikliku sinifikanti, itejbu l-produttività u jwasslu għall-ħolqien tax-xogħol. Fl-istess ħin, l-infrastruttura timmira għal titjib fl-aċċess għas-suq, issaħħaħ il-kompetittività tal-Ewropa. Biex jilqgħu l-isfidi tal-implimentazzjoni tal-istrateġija Ewropa 2020, l-Ewropa teħtieġ volum ta' investiment infrastrutturali sostanzjali u diversità f'dak li hu mudelli ta’ finanzjament. Abbażi tal-ħtiġijiet ivvalutati ta’ investiment tal-Istati Membri, il-KE stmat li jkun meħtieġ EUR 1 triljun fis-setturi tat-TEN-T, it-TEN-E u l-ICT mill-2011 sal-2020. Il-konsolidazzjoni tal-baġits tal-Istati Membri tal-UE kompliet f’dawn l-aħħar snin u l-investiment fl-infrastruttura pubblika u l-preparazzjoni tas-sensiela ta’ proġetti ġew affettwati. Il-baġit tal-UE taħt is-CEF se jgħin biex jiġu ffinanzjati l-konnessjonijiet nieqsa biex jikkollegaw in-netwerks tal-enerġija u tat-trasport u t-tħaddim tal-infrastruttura tal-broadband b’veloċità għolja madwar l-UE[3]Fil-każ ta’ proġetti ta’ natura ekonomika appoġġjat minn għajnuna mill-Istat, l-Istati Membri għandhom l-obbligu li jiżguraw. Madankollu, il-parteċipazzjoni tas-settur privat fl-iffinanzjar fit-tul ta’ proġetti bħal dawn tibqa’ tal-akbar importanza. L-IBP hija biss waħda mill-azzjonijiet ta’ politika meħuda mill-KE biex tindirizza l-isfidi msemmija hawn fuq. Huwa mistenni impatt usa’ mis-segwitu tal-Green Paper dwar il-Finanzjament fit-Tul tal-Ekonomija Ewropea ippjanata għall-Q1 2014, ir-riformi ta’ regolamentazzjoni tas-suq finanzjarju, kif ukoll l-ambjent makroekonomiku globali u l-istabbiltà regolatorja fuq il-livell settorjali. F’dan il-kuntest, l-IBP rnexxiet fir-rwol katalitiku tagħha sabiex jissaħħaħ mill-ġdid is-suq tal-investiment fl-infrastruttura. Fl-2013, reġa' qam numru ta’ soluzzjonijiet ta’ finanzjament ta’ bonds tal-proġetti fis-suq, mingħajr l-appoġġ tal-baġit tal-UE. L-inizjattiva tidħol tajjeb ukoll fid-dibattitu internazzjonali fil-livell tal-G20 u tal-OECD sabiex l-infrastruttura ssir klassi tal-assi separata u fil-grupp ta’ esperti ta’ livell għoli stabbilit mill-Kunsill li ffinalizza rapport fuq l-SMEs u għall-finanzjament tal-infrastruttura f’Novembru 2013. 3. ŻVILUPPI FIS-SUQ MILL-2011 L-investiment fl-infrastruttura fl-Ewropa naqas mill-2007 'l hawn minħabba f’nuqqas ta’ investiment mis-settur pubbliku u privat f’dan il-qasam. Fis-settur pubbliku dan kien ġej minn restrizzjonijiet baġitarji li ġabu magħhom reviżjoni tal-prijoritajiet tal-infiq fil-ġejjieni u fil-pjanijiet ta’ infrastruttura. Filwaqt li s-settur privat kien mistenni li jikkumplimenta l-investiment tas-settur pubbliku, fil-fatt l-inċertezza ekonomika u finanzjarja wasslet biex il-promoturi ta’ proġetti jżommu proġetti sospiżi f’setturi bħall-enerġija u l-ICT/broadband, fejn il-ħtiġijiet ta’ investiment huma kbar sabiex jiġu aġġornati n-netwerks u fejn is-settur privat jiddomina finanzjament. Kif jidher fil-Figura 1, il-finanzjament fl-infrastruttura tal-UE mis-settur privat , bl-użu ta finanzjament ta’ proġetti għal proġetti PPP bħala prokura, għadu ma rkuprax sal-livelli ta’ qabel il-kriżi ta’ EUR 25-30 biljun li kien xorta għadu mhux biżżejjed għall-ħtiġijiet tal-infrastruttura tal-UE. Dan huwa parzjalment minħabba t-tnaqqis ta’ attività ta’ impriżi tat-titjib tal-kreditu. Wara irkupru parzjali fl-2010 u fl-2011, il-valur ta’ tranżazzjonijiet PPP li laħqu l-għeluq finanzjarju fl-Ewropa fl-2012 kien jammonta għal EUR 11.7 biljun, tnaqqis ta’ 35 % meta mqabbel mal-2011 (EUR 17.9 biljun) u l-inqas valur mill-2003. Dan it-tnaqqis fi proġetti PPP u fil-volumi ta' finanzjament tal-proġetti jirrifletti l-ewwel nett sensiela limitata ta' proġetti u ta' tħejjija għall-proġetti, u t-tieni nett nuqqas ta’ finanzjament fit-tul f’ċerti setturi u pajjiżi affettwati mill-kriżi finanzjarja. Sors: EPEC Jekk wieħed iħares lejn is-suq usa’ mis-settur tas-CEF il-finanzjament infrastrutturali ra tnaqqis għal EUR 18 biljun fl-2012, minn EUR 28 biljun fl-2011 u anqas tranżazzjonijiet. EUR 14.1 biljun fi proġetti ġew mis-settur tat-trasport kontra EUR 3.3 biljun għan-netwerks tal-enerġija u EUR 0.5 biljun fis-settur tat-telekomunikazzjoni. Grafika Nru 2: Fl-ewwel nofs tal-2013, l-attività fl-UE28 f’setturi tas-CEF żdiedet bi + 33 % f’termini ta’ volum, minn EUR 9.2 biljun f’H1 2012 għal EUR 12.2 biljun f’H1 2013. In-numru ta’ tranżazzjonijiet naqas bi ftit (12 kontra 15) u d-daqs medju tat-tranżazzjoni fl-2013, EUR 1.0 biljun, kien 66 % ogħla mill-EUR 0.6 biljun irreġistrati fl-2012. Dan huwa prinċipalment minħabba diversi tranżazzjonijiet kbar ta' finanzjament mill-ġdid li jseħħu fl-2013 (Open Grid Europe, Brebemi Toll Road). Il-banek ikomplu jagħmlu rieżami tal-mudelli tan-negozju tagħhom. Xi wħud huma lesti li jsellfu mill-ġdid għal proġetti, għalkemm f’maturitajiet iqsar minn qabel il-kriżi, oħrajn qed jiżviluppaw il-kapaċitajiet li joriġinaw u jpoġġu ftehimiet ta' finanzjament ta’ proġetti, b’reazzjoni għaż-żieda fir-rwol li hu mistenni jkollhom l-investituri istituzzjonali. Dawn l-iżviluppi huma interpretati minn xi wħud bħala sinjal tal-irkupru ta’ finanzjament mill-banek. Madankollu l-istimi tagħna huma li l-banek mhux se jwasslu l-volum ta’ dejn biex jilħqu l-bżonnijiet infrastrutturali tal-UE. Hemm riskju reali li l-infiq infrastrutturali ta’ wara l-kriżi finanzjarja bħala mezz li jwassal għal tkabbir u impjiegi fil-ġejjieni se jkun ristrett, sakemm ma jiġux żviluppati sorsi alternattivi ta’ finanzjament. F’dan ir-rigward spontaw għadd ta’ kumpaniji tal-assigurazzjoni u fondi ta' dejn infrastrutturali li jistgħu jinvestu f'debitu għoli jew subordinat permezz ta' tranżazzjonijiet primarji u sekondarji. Xi kumpaniji tal-assigurazzjoni waqqfu timijiet interni ddedikati għall-finanzjament infrastrutturali sabiex isaħħu l-preżenza tagħhom fis-suq filwaqt li oħrajn jaġixxu permezz tal-kontijiet ġestiti. Diversi għalqu l-ewwel tranżazzjonijiet, għalkemm il-maġġoranza kienu jintużaw fi proġetti ta’ infrastruttura soċjali tar-Renju Unit relattivament sempliċi (eż. residenza universitarja) u kienu prinċipalment pjazzamenti privati iktar milli bonds pubbliċi. Filwaqt li bosta tranżazzjonijiet iżgħar fil-livell lokali huma investimenti f’żoni ġodda, operazzjonijiet akbar fil-livell nazzjonali huma ta’ spiss finanzjamenti mill-ġdid u investimenti f'siti industrijali żdingati. Bħala konklużjoni, filwaqt li l-finanzjament mill-bank tradizzjonali se jibqa' importanti, hemm potenzjal għal dawn l-atturi ġodda fis-suq u oħrajn sabiex jippromwovu finanzjament mis-settur privat ta’ proġetti infrastrutturali permezz ta’ swieq kapitali tad-dejn. Dan huwa għan ewlieni tal-IBP. 4. L-GĦANIJIET TAL-INIZJATTIVA TAL-BONDS TAL-PROĠETTI L-IBP timmira li tipprovdi strument konkret li jikkontribwixxi għall-irkupru ekonomiku ta’ wara l-kriżi. L-għanijiet prinċipali tagħha huma tnejn: - li tistimula l-investiment fi proġetti ta’ interess Ewropew fis-setturi tat-trasport trans-Ewropew, l-enerġija u l-broadband b’valur miżjud ċar għall-UE, u b’hekk tgħin l-investiment jikber għal-livelli ta’ qabel il-kriżi, u - li jiġi ffaċilitat involviment akbar tal-investituri istituzzjonali fil-finanzjament fit-tul tas-suq kapitali tad-dejn ta’ proġetti vijabbli ekonomikament f’dawn is-setturi. L-IBP għandha l-intenzjoni li tikkomplementa s-sorsi eżistenti ta’ finanzjament tal-proġetti u tipprovdi alternattiva kredibbli permezz ta’ sorsi oħra ta’ finanzjament permezz ta’ self (bank u fondi ta' dejn emerġenti). Dan mhux biss iwessa' s-sorsi disponibbli għall-finanzjament, iżda jindirizza wkoll sitwazzjonijiet subottimali ta’ investiment u jtejjeb il-kundizzjonijiet tal-finanzjament. L-għan aħħari tal-IBP huwa li jwessa’ l-appell għall-infrastruttura lill-investituri fis-settur privat. It-Tisħiħ ta’ Kreditu għall-Bonds tal-Proġetti (PBCE - The Project Bond Credit Enhancement) ipprovdut mill-BEI permezz tal-IBP għandu l-għan li jimla l-vojt bejn il-klassifikazzjonijiet tipikament baxxi tal-grad ta’ investiment minn proġetti infrastrutturali ffinanzjati privatament u l-klassifikazzjonijiet b'mira ogħla ta’ investituri. Dan iwessa’ s-sorsi ta’ finanzjament u għandu jgħin sabiex jappoġġa n-natura u tnaqqis tal-ispejjeż marbuta mal-finanzjament. IL-PBCE tista’ tingħata fil-forma ta’: - faċilità ffinanzjata, li hija porzjon ta' dejn subordinat (jiġifieri self dirett għall-proġett li jitħallas lura biss wara li l-bonds superjuri jkunu ġew imħallsa), jew - faċilita mhux iffinazjata, li hija linja ta’ kreditu kontinġenti li, ladarba mitluba, tinbidel f’selfa subordinata. Il-PBCE timmira lejn bonds ta’ investiment ta' kwalità ta' grad A sabiex il-maġġoranza tal-investituri istituzzjonali tkun tista’ tixtrihom. Filwaqt li xi wħud mill-investituri istituzzjonali issa huma lesti biex jassorbu iktar riskju permezz tal-akkwist ta’ porzjonijiet ta’ bonds intermedji, l-għanijiet tal-IBP biex tiddaħħal massa kritika ta’ investituri fis-suq, biex tiżdied l-istandardizzazzjoni u li tikkontribwixxi għall-iżvilupp ta’ suq aktar matur għadhom validi. Il-PBCE jindirizza r-riskji speċifiċi ta’ proġetti matul il-bini u l-fażijiet operattivi, jipprovdi likwidità addizzjonali biex il-profil finanzjarju jitjieb b’rispons għal avvenimenti mhux previsti. Peress li t-talba tal-PBCE hija superjuri fuq investituri ta' ekwità, iżda inferjuri għall-investituri tad-dejn, ittejjeb il-klassifikazzjoni tal-kreditu tal-bonds. Il-kontribuzzjoni tal-UE lill-Istrument PB isservi biex tassorbi parzjalment ir-riskju addizzjonali tal-BEI milli jwettqu tranżazzjonijiet iktar riskjużi min-normal billi tkopri l-ewwel telf fuq il-portafoll ta’ proġetti sa massimu. Dan jippermetti li l-BEI jappoġġja aktar operazzjonijiet milli kieku jkun possibbli. Il-proġetti jridu jikkonformaw mal-linji gwida tal-Unjoni li jistabbilixxu l-kriterji ta’ eliġibbiltà f’kull wieħed mit-tliet setturi, iridu jiġġeneraw flussi ta' flus stabbli u għoljin biżżejjed u jkunu ekonomikament sodi u teknoloġikament possibbli. 5. KISBIET Il-fażi pilota tal-IBP bdiet 12-il xhar ilu u tippermetti approvazzjoni tal-proġett mill-Bord tal-BEI sa tmiem l-2014 u għeluq finanzjarju sa tmiem l-2016. Sal-lum, tmien proġetti ta’ enerġija u trasport eliġibbli għal PBCE fi ħdan diversi Stati Membri tal-UE ġew approvati mill-Bord tal-BEI. Barra minn hekk, il-BEI wera l-fattibilità tal-Bonds ta’ Proġetti billi pprovda titjib tal-kreditu għal bonds fir-rigward ta’ tnejn mill-proġetti approvati (li wieħed minnhom kien appoġġjat biss mill-UE minħabba limiti tal-baġit), b’ieħor li mistenni jiġi ffirmat dalwaqt. 5.1. Proġetti approvati mill-BEI Il-proġetti jvarjaw minn awtostradi f’diversi Stati Membri, konnessjonijiet tal-grid għal parks eoliċi fil-Ġermanja u r-Renju Unit u faċilitajiet ta’ ħażna tal-gass fl-Italja u Spanja. Fil-broadband, il-BEI qed jaħdem b’mod proattiv fuq il-bini ta' qafas ta' proġett li jista' jiġi esegwit. Tabella 1 Alternattivi || Proġett || Pajjiż || Daqs mistenni ta’ titjib fil-kreditu (miljuni ta’ EUR) TEN-T || Awtostrada || Il-Belġju || 150 TEN-T || Awtostrada || Il-Ġermanja || 120 TEN-T || Awtostrada || Ir-Renju Unit || 200 TEN-E || Konnessjonijiet fil-grid għal diversi parks eoliċi lil hinn mix-xatt || Ir-Renju Unit || 150 TEN-E || Ħażna tal-gass || Spanja || 200 TEN-E || Ħażna tal-gass (1) || L-Italja || 200 TEN-T || Awtostrada || Is-Slovakkja || 200 TEN-E || Konnessjonijiet fil-grid għal diversi parks eoliċi lil hinn mix-xatt || Il-Ġermanja || 170 Total Approvat || || || 1,390 (1) suġġetta għal finanzjament disponibbli tal-UE Proġetti oħra approvati mill-Bord tal-BEI sal-aħħar tal-2014 jistgħu jiġu miżjuda wkoll mal-lista. Il-fażi pilota tista' tipprovdi faċilitajiet ta’ titjib fil-kreditu ta’ bejn wieħed u ieħor tliet darbiet tal-kontribuzzjoni tal-baġit tal-UE ta’ EUR 230 miljun, jiġifieri madwar EUR 700 miljun, biex fl-aħħar nett tappoġġa l-volum tad-dejn superjuri ta’ 15-20 darba tal-kontribuzzjoni tal-baġit tal-UE. Il-faċilitajiet subordinati għat-tmien proġetti approvati jaqbeż EUR 700 miljun, imma inqas użu x’aktarx jirriżulta f'bond ta’ proġett mal-PBCE li huwa tipikament waħda minn bosta għażliet ta’ finanzjament, li l-kumpanija tal-proġett u/jew l-awtorità li tagħti l-għajnuna tista’ tagħżel. Pereżempju, l-awtostradi fir-Renju Unit u fis-Slovakkja se jiġu ffinanzjati mingħajr il-PBCE hekk kif, għal raġunijiet speċifiċi għall-proġett, il-klassifikazzjoni tal-proġetti kienet biżżejjed biex jinġabru l-fondi fis-suq tal-bonds mingħajr il-klassifikazzjonijiet ogħla ipprovduti mill-PBCE. Madankollu, l-eżistenza tal-PBCE bħala għażla oħra ta’ finanzjament jidher li għenet biex tinżamm it-tensjoni tal-ipprezzar fuq dawn iż-żewġ proġetti, jiġi żgurat li r-riżultat finali jirrappreżenta l-valur għall-flus għall-awtorità kontraenti rispettiva. 5.2. Bonds għall-Proġetti appoġġjati mill-BEI Il-BEI appoġġja ħruġ ta’ bond ta’ EUR 1.4 biljun għall-faċilità tal-ħażna tal-gass tar-riġnu[4] mingħajr l-użu tal-baġit tal-UE, hekk kif l-ammont meħtieġ għal kontribuzzjoni tal-KE qabeż il-baġit disponibbli. L-ewwel bond tal-proġetti L-ewwel EUR 1.4 biljun tal-bond tal-proġetti dovuti f'Diċembru 2034 tnieda f’Lulju 2013 b’kupun ta’ 5.756 b'firxa ta’ 100 punt bażi fuq bonds tal-Gvern Spanjol. Il-bonds iffinanzjaw il-kostruzzjoni u l-operazzjoni ta’ ħażna tal-gass taħt l-art u faċilitajiet assoċjati 'l barra mill-kosta Spanjola tat-tramuntana fil-Mediterran. Standard & Poor’ s ħarġet klassifikazzjoni "BBB" għall-bonds. Kien hemm 30 investitur fil-bond bl-assiguraturi u l-fondi tal-pensjoni jieħdu iktar minn 60 % tal-ħruġ, il-bqija jkunu aġenziji, maniġers tal-fond u banek (4 % biss). L-investituri kienu diversifikati ġeografikament b’ishma bejn wieħed u ieħor indaqs imorru għall-Ġermanja, Franza, Spanja, l-Italja, ir-Renju Unit u l-Lussemburgu. Il-bond ġie maħruġ minn Watercraft Capital, SPV bbażata fil-Lussemburgu, li ssellef l-ammonti lill-kumpanija ta' proġett biex jiġi ffinanzjat mill-ġdid is-self b'terminu qasir li ffinanzja l-bini ta’ faċilità għall-ħażna tal-gass. Il-kumpanija tal-proġett għalhekk se jkollha finanzjament aktar xieraq għal konċessjoni ta’ 30 sena. L-IBP appoġġjat ukoll il-ħruġ ta’ bond ta' GBP 305 miljun għall-proġett Greater Gabbard OFTO fir-Renju Unit, li jinvolvi l-assi tat-trażmissjoni tal-elettriku li jgħaqqad 500 MW ta’ parks eoliċi lil hinn mix-xatt mal-grid fuq ix-xatt tar-Renju Unit. Il-proġett huwa l-ewwel proġett OFTO li qed jiġi ffinanzjat permezz tas-swieq kapitali. Il-bond ibbenefika minn PBCE mhux iffinanzjat ta’ madwar GBP 46 miljun u bħala riżultat rċieva klassifikazzjoni ta’ A3, minn Moodys, ipprezzar kompetittiv ħafna 125 punti bażiċi fuq il-bonds tal-gvern. Il-PBCE ġiet provduta bil-benefiċċju tal-baġit tal-UE u utilizzat kompletament il-baġit tal-UE ta’ EUR 10 miljun disponibbli għal proġetti tal-enerġija matul il-Fażi Pilota. Dawn iż-żewġ tranżazzjonijiet huma mistennija li jiġu segwiti mill-proġett fil-Belġju A11 sa tmiem is-sena 2013 jew kmieni fl-2014. Din it-tranżazzjoni se tiġi appoġġata wkoll mill-baġit tal-UE u se tipprovdi aktar referenza f’termini tal-potenzjal tal-investitur u l-livelli tal-prezzijiet. A11 Brugge PPP hija awtostrada li tgħaqqad il-port ta’ Zeebrugge mal-E40 lejn Ghent u l-E34 lejn Antwerp, li se ttejjeb il-konnessjoni tal-port mal-belt ta’ Brugge u l-konnessjonijiet turistiċi lejn ix-xatt Belġjan, b’mod partikolari Knokke u Blankenberge. Attwalment, struttura tal-finanzjament għall-A11 qed tiġi ffinalizzata b’mira ta’ għeluq fi tmiem l-2013 jew kmieni fl-2014 bl-iffirmar kontinġenti fuq il-finalizzazzjoni tan-negozjati u l-approvazzjoni mill-awtoritajiet kontraenti. Il-proġett A11 ikun l-ewwel proġett Trasport TEN-T li jaqa’ taħt l-IBP u l-ewwel tranżazzjoni f'żona ġdida. Huwa mistenni, li EUR 575 miljun bond ikunu appoġġjati minn madwar EUR 114 miljun ta’ PBCE mhux iffinanzjat fil-forma ta’ ittra ta’ kreditu subordinat maħruġa mill-BEI. 5.3. Ħruġ ta’ bonds oħra tal-infrastruttura Attenzjoni akbar fuq il-finanzjament mis-swieq kapitali tal-proġetti infrastrutturali u appoġġ wasslu wkoll għal żieda sinifikanti f'ħarġiet ta’ bonds tal-infrastruttura meta mqabbel mal-2007-2012. Madankollu bejn l-2007 u l-2013, f’termini ta’ volumi, aktar minn 90 % tal-bonds maħruġa f’setturi koperti mis-CEF kienu finanzjament mill-ġdid, 6 % investimenti f’oqsma ġodda u 3 % f'akkwisti. Grafika Nru 3: Flimkien mal-EUR 1.4 biljun f'bonds tar-riġnu, imsaħħa mill-BEI, l-2013 rat it-tkomplija ta’ numru ta’ ftehimiet ta’ finanzjament mill-ġdid sinifikanti fis-suq tal-bonds inklużi: · Il-finanzjament mill-ġdid ta’ High Speed 1, il-proġett ta' ferrovija b'veloċità għolja fir-Renju Unit b’bond ta' GBP 760 miljun fuq 25 sena, bħala parti mill-pakkett ta' GBP 1.55 biljun f'dejn superjuri. Dan kiseb klassifikazzjoni A, bil-Gvern tar-Renju Unit jagħmel b’mod effettiv sottoskrizzjonijiet ta' pagamenti ta’ disponibbiltà għal High Speed 1 permezz ta’ ftehim domestiku ta' sostenn. · Open Grid iffinanzjat mill-ġdid b'suċċess EUR 2.7 biljun ta’ dejn b’faċilitajiet ta’ self ta’ EUR 1.2 biljun u EUR 1.5 biljun f'bonds bi klassifikazzjoni A b’terminu tal-kuntratti ta’ seba’, 10 u 12-il sena. · Fis-Slovakkja, il-finanzjament mill-ġdid ta’ madwar EUR 1.2 biljun dejn b’bonds fit-tul ikklassifikati BBB+ u b'maturità fl-2039. Dawn it-tranżazzjonijiet juru l-kobor u l-ħeġġa tas-swieq kapitali Ewropej għal finanzjament mill-ġdid sempliċi ta’ proġetti infrastrutturali. Barra minn hekk, l-2013 rat għadd ta’ soluzzjonijiet innovattivi tas-suq kapitali tad-dejn, li fittxew li jipprovdu finanzjament għal proġetti f’żoni ġodda minn investituri istituzzjonali f’diversi modi. Il-maġġoranza jinsabu fis-setturi tal-infrastruttura soċjali, pereżempju akkomodazzjoni għall-istudenti, fejn il-proġetti huma iżgħar u inqas riskjużi. Proġett || Klassifikazzjoni || In-natura || Nominali (miljun) || Karatteristiċi L2/A507 ring road || Baa3 || 28 sena u 30 sena għal Porzjon I u Porzjon II, rispettivament || EUR 79 (porzjon I) EUR 86 (porzjon II) || Aktar minn 65 % ta’ finanzjament ipprovdut mill-gvern Franċiż, il-EUR 165 miljun li jifdal mixtrija minn grupp ta’ assigurazzjoni b’porzjon II jibbenefika mid-Dailly (jiġifieri garanzija mill-Istat Franċiż) Holyrood student accommodation, UK || AA-/A2 || 35 sena fissi u marbuta mal-indiċi || GBP 63 || Bond sottostanti kklassifikata BBB/Baa3u mtejba permezz ta' Assured Guaranty Pendleton Together Housing || Mhux applikabbli || 29 sena || GBP 71.7 (Porzjon A) GBP 10.9 (Porzjon B) || Finanzjament parzjali ta' wrap bonds (bonds superjuri tal-klassi A jibbenefikaw minn titjib tal-kreditu mill-klassi subordinata tal-porzjon B) Il-Ħabs Zaanstad || Mhux applikabbli || 28 sena || EUR 72 || In-noti superjuri jkollhom il-kreditu msaħħaħ permezz tal-porzjon tas-self B subordinat. Uliving Hertfordshire, ir-Renju Unit || A- || 41 sena marbuta mal-indiċi || GBP 144 || UPP, akkomodazzjoni għall-istudenti b'diversi siti, ir-Renju Unit || A- || 27 sena fissi, 34 sena marbuta mal-indiċi || GBP 382 || Dħul mill-kera minn diversi universitajiet b'pooling ta flus kontanti li jnaqqas ir-riskju Komunitajiet Sostenibbli għal Leeds || AA-/A2 || 19-il sena || GBP 102 || Bond sottostanti mtejba permezz ta' Assured Guaranty Sorsi: Il-Ġurnal tal-Infrastruttura, Standard & Poors Ta’ min jinnota li l-proġetti L2, Holyrood, Pendleton, Zaanstad, and Leeds kollha iħaddmu xi forma ta’ titjib fil-kreditu. Żewġ tranżazzjonijiet jimmarkaw ir-ritorn lejn is-suq ta’ assiguratur ta' bond għal dawn it-tranżazzjonijiet ta’ daqs medju. Kollox ma’ kollox, l-akbar tranżazzjoni, l-akkomodazzjoni għall-istudenti UPP, hija ta' GBP 382 miljun u hija bbażata fuq portafoll ta’ proġetti. F’diversi każijiet, investitur istituzzjonali uniku xtara sehem kbir tat-tranżazzjoni. It-tranżazzjonijiet kollha ħlief tnejn kienu fir-Renju Unit fejn il-finanzjament tal-PPP mis-swieq bl-użu tal-garanzija monoline kienet komuni. Fl-Ewropa kontinentali, il-ħeġġa għal soluzzjonijiet b'finanzjament mill-bonds għadha qed tibda tidher u l-awtoritajiet tal-akkwist qegħdin jadattaw bil-mod għal possibbiltajiet ġodda ta’ finanzjament. Il-prattiki tal-akkwist għall-finanzi impenjati fl-istadju ta' offerta għadhom komuni, u dan jillimita s-soluzzjonijiet tal-bonds għal pjazzamenti privati u fil-biċċa l-kbira ma jippermettix bonds maħruġa għall-pubbliku fejn iż-żieda fil-volum u t-titjib tal-prezzijiet kieku jistgħu jkunu disponibbli. 5.4. Sommarju tal-kisbiet Fl-ewwel sena tat-tħaddim, tmien proġetti ġew approvati mill-Bord tal-BEI bħala benefiċjarji potenzjali tal-PBCE u proġetti oħra qed jiġu mogħtija spinta 'l quddiem. Żewġ proġetti żdidilhom il-kreditu mill-BEI u huwa mistenni li proġett addizzjonali jiġi ffirmat fil-bidu tal-2014. Wieħed minn dawn it-tliet proġetti ingħalaq mingħajr appoġġ mill-baġit tal-UE. Il-promozzjoni attiva mill-KE u l-BEI tal-Bonds ta’ Proġetti għall-finanzjament tal-infrastruttura ġiet rikonoxxuta u apprezzata mis-suq u appoġġjat l-iżvilupp ta’ soluzzjonijiet oħra tas-suq permezz tal-effett katalitiku previst. Dan jikkonferma li l-Ewropa qed tagħmel progress reali lejn il-ħolqien ta’ suq tal-bonds tal-proġetti. B’mod partikolari, l-IBP pprovdiet firxa usa’ ta’ investituri b’aċċess għall-assi infrastrutturali kif jixhdu tranżazzjonijiet li tlestew diġà. Anke fejn l-IBP fl-aħħar mill-aħħar ma kienx magħżul bħala l-aħjar għażla għall-iffinanzjar, dan ipprovda spejjeż ta' finanzjament b'mod ġenerali kompetittivi u li jnaqqsu l-pressjoni għal għadd ta’ proġetti. Madankollu, is-suq s’issa ffoka fuq proġetti iżgħar ta’ infrastruttura lokali fir-Renju Unit, b’attività limitata minħabba li jingħata appoġġ lil proġetti akbar fuq livell nazzjonali. B’mod partikolari, l-kundizzjonijiet għal GĦAXAR proġetti f’żoni ġodda jibqgħu diffiċli. L-Istati Membri għandhom jgħaġġlu l-identifikazzjoni u t-tħejjija ta’ proġetti infrastrutturali sabiex jitpoġġew fis-suq. 6. TITJIB MEĦTIEĠ GĦALL-IBP 6.1. Bżonn ta’ sensiela ta’ proġetti aktar b’saħħitha u aktar matura Id-domanda għall-investiment fl-infrastruttura fl-Ewropa hija evidenti. Madankollu, hemm tħassib dejjem jikber li proġetti attwali f’termini ta’ numru u ta' maturità mhumiex biżżejjed biex jissodisfaw tali domanda[5]. Għal proġetti u setturi li jiddependu kruċjalment fuq l-involviment tas-settur pubbliku, il-gvernijiet madwar l-Ewropa għandhom rwol importanti x’jaqdu fl-impenn tagħhom li jiftħu l-bibien għall-investiment ġdid fl-infrastruttura u fl-indirizzar tal-inċertezza dwar il-provvista jew il-pjanijiet fil-ġejjieni tal-proġetti tal-infrastruttura. Mingħajr sensiela xierqa ta' ftehimiet (xierqa), l-investiment fit-tul ma jistax jiżdied. Trid tinbena l-fiduċja tal-investitur fil-fluss tat-tranżazzjonijiet, sabiex l-investituri jibqgħu lesti kemm li jimpenjaw il-fondi tagħhom kif ukoll li jinvestu fil-bini ta’ kapaċitajiet ġodda meħtieġa biex jiġi analizzat il-finanzjament għal proġetti tal-infrastruttura li jeħtieġ livell ogħla ta’ trasparenza f’sensiela ta’ proġetti fuq livelli nazzjonali u sopranazzjonali, kif ukoll l-ippjanar fit-tul u impenn min-naħa tal-awtoritajiet li joħorġu s-sejħiet. F’dan il-kuntest, bidliet f’daqqa fl-approċċ regolatorju għal setturi speċifiċi għadhom jirrappreżentaw sfida ewlenija għall-implimentazzjoni effettiva ta’ proġetti ppjanati. Fis-setturi b’mod ġenerali, fatturi bħan-nuqqas ta’ standardizzazzjoni, nuqqas ta’ ċertezza fil-prezzijiet ta’ kwistjonijiet tas-suq kapitali kif ukoll il-perċezzjoni ġdida ta’ dawn il-ftehimiet fis-suq bħalissa, huma meqjusa bħala sfidi li qed jiġu ffaċċjati minn soluzzjonijiet ta’ bonds. Hawnhekk l-IBP tista’ wkoll turi r-rwol siewi tagħha. 6.2. Użu tal-baġit tal-UE Fid-dawl ta’ mekkaniżmu tal-qsim tar-riskju stabbilit bejn il-Kummissjoni u l-BEI, kif deskritt fit-Taqsima 4, l-użu tal-baġit tal-UE isir aktar effettiv jekk l-ewwel l-allokazzjoni għat-telf pprovduta mill-baġit tal-UE jkunu kondiviżi fost il-proġetti kollha fit-tliet setturi koperti bl-IBP. Hemm limiti ċari għad-diversifikazzjoni tar-riskji u b’hekk ingranaġġ bi tliet dispożizzjonijiet tal-ewwel telf separati li jixprunaw tliet portafolli settorjali, kif inhu l-każ bħalissa. Barra minn hekk, l-ingranaġġ limitat fuq proġetti ta’ portafolli iżgħar jeħtieġ is-sejba ta' proġetti tad-daqs adegwat għal ammont ta’ baġit disponibbli. Pereżempju l-BEI iffinanzja l-proġett tar-riġnu fuq il-karta tal-bilanċ tiegħu stess billi l-kontribuzzjoni mill-baġit tat-TEN-E ma kienx biżżejjed biex ikopri l-kontribuzzjoni meħtieġa tal-UE. Essenzjalment, il-baġit tal-UE u strumenti ta’ qsim tar-riskju jistgħu jiksbu iżjed ingranaġġ permezz ta’ diversifikazzjoni. Id-diversifikazzjoni tiżdied skont l-għadd ta’ proġetti fil-portafoll filwaqt li d-diversità settorali ta’ proġetti tnaqqas il-korrelazzjoni tagħhom. Konsegwentement, portafoll akbar li huwa wkoll mifrux madwar setturi differenti jrendi benefiċċji ta' diversifikazzjoni akbar. Min-naħa l-oħra, il-ġestjoni tar-riskji fi ħdan portafoll ta’ proġetti li jippreżentaw profili ta’ riskju differenti tista' żżid il-kumplessità filwaqt li għadha tista’ tiġi ġestita mill-BEI. Sabiex jiġu massimizzati l-benefiċċji mid-diversifikazzjoni, is-CEF jista’ jkollha biss portafoll wieħed ta’ proġetti li jikkonforma totalment mar-Regolament tas-CEF u r-Regolament Finanzjarju fuq l-infiq tal-UE. Dan għandu jiffaċilita l-iffinanzjar ta’ proġetti irrispettivament mid-daqs jew iż-żmien. Dan l-istess mekkaniżmu jista’ jiġi estiż għal portafolli tal-LGTT u tal-IBP eżistenti, u b’hekk igawdu l-benefiċċju sħiħ ta’ ekonomiji ta’ skala. Bl-għaqda ta’ dawn il-portafolli mal-portafolli tas-CEF, tinħoloq portafoll żerriegħa li jista’ jnaqqas il-kontribuzzjonijiet relattivi tal-baġit tal-UE għal proġetti ġodda aktar malajr milli kieku kien ikun il-każ. L-istudju estern ikkumissjonat mill-KE msemmi fl-introduzzjoni huwa mistenni li jippunta lejn din il-konklużjoni. 7. KONKLUŻJONIJIET Kif jidher biċ-ċar permezz tal-ħruġ ta’ żewġ (2) bonds ta' proġetti b’titjib fil-kreditu wara biss 12-il xhar, l-inizjattiva qed tissodisfa l-aspettattivi u hija suċċess f’termini ta’ finanzjament tal-proġetti. L-interess tas-suq u r-rispons dwar l-inizjattiva kien pożittiv u dan kien strumentali f’termini ta’ ffukar ta' investituri fuq soluzzjonijiet ta’ bonds. F’termini ta’ bonds ta’ proġetti li qed jiżviluppaw, huwa meħtieġ aktar xogħol għall-iżvilupp ta’ suq tal-bonds attiv, inkluż il-ħruġ ta’ bonds ulterjuri sabiex l-istokk biżżejjed ikun pendenti u l-punti ta’ riferiment għal ħruġ fil-ġejjieni jkun aktar faċli li jiġi definit. Dan se jagħmilha aktar faċli għall-investituri u l-awtoritajiet kontraenti biex jiġu ddeterminati l-livelli probabbli ta’ finanzjament u biex il-prezzijiet ta’ soluzzjonijiet ta’ bonds isiru aktar prevedibbli, forsi b'hekk jippermettu l-awtoritajiet kontraenti li jitbiegħdu mill-bżonn ta' fondi impenjati bis-sħiħ. Barra minn hekk, suq likwidu ta' bonds tal-proġetti jitlob proġetti iktar maturi u mħejjija aħjar. Il-gvernijiet għandhom għalhekk jimpenjaw ruħhom li jippjanaw fit-tul sabiex tiġi żgurata sensiela ta' proġetti tal-infrastruttura aktar stabbli u trasparenti. F’dan ir-rigward, is-CEF tipprevedi l-assistenza teknika fuq livell ta’ proġett u istituzzjoni sabiex tgħin fil-preparazzjoni ta’ sensiliet fil-ġejjieni ta’ proġetti ta’ interess komuni sabiex tappoġġja lill-Istati Membri u lis-settur privat. Hemm ukoll lok biex l-IBP tiġi estiża għal oqsma ta’ politika oħra fejn il-finanzjament ta’ proġetti ta’ infrastruttura lokali iżgħar jistgħu jinġabru fuq livell nazzjonali jew reġjonali. Ir-rwol tas-CEF jista’ potenzjalment jiġi massimizzat jekk l-għaqda tat-tliet portafolli settorjali (jiġifieri fis-settur tat-trasport, l-enerġija u l-broadband), kif imsemmi fl-Artikolu 14(3) tar-Regolament li ġej, li jwaqqaf is-CEF, titwettaq. Bil-ħsieb li tiżdied l-effiċjenza u l-effett tal-ingranaġġ fuq in-nefqa baġitarja tal-UE, din l-opportunità tista’ tintuża għall-ħolqien ta’ sistema ta’ forniment tal-ewwel telf komuni biex jibbenefikaw minn diversifikazzjoni inerenti tat-tliet setturi fejn strumenti pre-eżistenti jistgħu jintużaw bħala portafoll żerriegħa. [1] TEN-T EUR 200 miljun, TEN-E EUR 10 miljuni, ICT EUR 20 miljun [2] Ir-Regolament 670/2012 ĠU L 204/1 31/07/2012 [3] Fil-każ ta’ proġetti ta’ natura ekonomika appoġġjat minn għajnuna mill-Istat, l-Istati Membri għandhom l-obbligu li jiżguraw jew li pjanijiet ta’ għajnuna jkunu notifikati bil-quddiem jew li jkunu eliġibbli taħt ir-Regolament għal Eżenzjoni Ġenerali Sħiħa [4] Il-proġett kien suġġett għal Valutazzjoni tal-Impatt Ambjentali approvat mill-awtorità kompetenti Spanjola fl-2009. Wara l-attività sismika fir-reġjun f’Settembru 2013, l-Awtoritajiet Spanjoli ddeċidew li jwettqu studji tekniċi addizzjonali dwar l-impatt tal-proġett. [5] Sors: Il-Ġurnal tal-Infrastruttura, 17/11/2013